Burjassot té cita amb el Centre de Transfusió de sang, els dies 3 i 9 de desembre
2025-07-24

Burjassot té dues noves dates marcades en el calendari per a unir-se a la fàbrica de la vida al costat del Centre de Transfusió de sang de la Comunitat Valenciana. Els dies 3 i 9 de desembre, el Centre de Transfusió es desplaçarà al municipi en dues noves jornades de donació de sang per a ser solidàries i solidaris amb els hospitals valencians.

El dimarts 3 de desembre, hi haurà dos punts de donació de sang: de 16.30 a 20.30 hores, al Centre d’Especialitats (c/ Beniferri, s/n) i, de 17.00 a 20.30 hores, a la Casa de Cultura.

En el cas del dilluns 9 de desembre, la donació serà en el centre de salut del carrer Rubert i Villó, en horari de 17.00 a 20.30 hores.

El Centre de Transfusió recorda que la sang és un element vital que no es pot fabricar i, per aquest motiu, cada mes, es desplaça fins a Burjassot per a facilitar les donacions dels seus ciutadans i ciutadanes. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.